Sikora voitti normaalimatkan maailmanmestaruuden Anterselvassa 1995 kukistettuaan Jon Åge Tyldumin 34,6 sekunnilla – molemmat selviytyivät kilpailusta ilman sakkominuutteja. Brezno-Osrblien MM-kilpailuissa 1997 hän kuului joukkuekilpailun pronssia voittaneeseen Puolan nelikkoon. Oberhofin MM-kisoissa 2004 Sikora saavutti normaalimatkalla hopeaa ammuttuaan ainoan ohilaukauksensa ensimmäisellä makuupaikalla. Raphaël Poirée, joka sai myös yhden sakkominuutín, oli lähes minuutin nopeampi.